CELEX: E2020J0017
Language: fi
Date: 2021-11-10 00:00:00
Title: Tuomioistuimen tuomio annettu 10 päivänä marraskuuta 2021 asiassa E-17/20 Zvonimir Cogelja vastaan Islannin terveysvirasto (Embætti landlæknis), (Henkilöiden ja palvelujen vapaa liikkuvuus – Direktiivi 2005/36/EY – Muodollista pätevyyttä osoittavat asiakirjat – Asiakirjojen antaminen – Toimivaltainen viranomainen) 2022/C 69/12

10.2.2022   
            
            
               FI
            
            
               Euroopan unionin virallinen lehti
            
            
               C 69/12
            
         
      TUOMIOISTUIMEN TUOMIO
      annettu 10 päivänä marraskuuta 2021
      asiassa E-17/20
      Zvonimir Cogelja vastaan Islannin terveysvirasto (Embætti landlæknis),
      
         
            (Henkilöiden ja palvelujen vapaa liikkuvuus – Direktiivi 2005/36/EY – Muodollista pätevyyttä osoittavat asiakirjat – Asiakirjojen antaminen – Toimivaltainen viranomainen)
         
      
      (2022/C 69/12)
      Asiassa E-17/20, Zvonimir Cogelja vastaan Islannin terveysvirasto (Embætti landlæknis), Reykjavikin käräjäoikeus (Héraðsdómur Reykjavíkur) on esittänyt valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 34 artiklan nojalla tuomioistuimelle PYYNNÖN, joka koskee ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY, sellaisena kuin se on mukautettuna Euroopan talousalueesta tehtyyn sopimukseen, tulkintaa ja erityisesti sen 25 artiklan yhdessä sen 3 artiklan 1 kohdan c alakohdan, 21 artiklan ja 26 artiklan kanssa, tulkintaa. EFTAn tuomioistuin, toimien kokoonpanossa Páll Hreinsson, presidentti, ja tuomarit Per Christiansen (esittelevä tuomari) ja Bernd Hammermann, on antanut 10 päivänä marraskuuta 2021 tuomion, jonka tuomiolauselma on seuraava:
      Jotta ETA-valtion toimivaltainen viranomainen voi antaa muodollista pätevyyttä osoittavat asiakirjat lääketieteen erikoistumiskoulutuksesta ammattipätevyyden tunnustamisesta 7 päivänä syyskuuta 2005 annetun Euroopan parlamentin ja neuvoston direktiivin 2005/36/EY 25 artiklan mukaisesti, sen on voitava arvioida ja vahvistaa, että muodollista pätevyyttä osoittavien asiakirjojen antamiselle asetetut vaatimukset täyttyvät. Tämä on mahdollista, jos ETA-valtio tarjoaa omalla alueellaan direktiivin 2005/36/EY vähimmäisvaatimukset täyttävää lääketieteen erikoistumiskoulutusta. Muussa tapauksessa kyseisellä toimivaltaisella viranomaisella on oltava käytössään järjestelmä, jolla varmistetaan, että direktiivin 2005/36/EY 25 artiklassa säädettyjen vaatimusten täyttyminen tarkistetaan; tällainen voi olla esimerkiksi opetussuunnitelma tai vastaava asiakirja, jossa kuvataan kokonaisvaltainen koulutusohjelmaa. Jos näin ei ole, kyseinen toimivaltainen viranomainen ei saa antaa tällaisia muodollista pätevyyttä osoittavia asiakirjoja direktiivin 2005/36/EY nojalla.